অস্ত্রের ভয় দেখিয়ে ছাত্রলীগ সারা দেশে কিভাবে ত্রাসের রাজত্ব কায়েম করেছে ব্রাহ্মণবাড়িয়ার ঘটনা এর একটি উদাহরণ মাত্র। স্থানীয় পর্যায়ের একজন নেতা কী ধরনের বেপরোয়া যে, গ্যাস খননের মতো স্পর্শকাতর ও সংরক্ষিত এলাকায় ঢুকে প্রকল্পের কাজ বন্ধ রাখতে বাধ্য করেছে। শুধু তা-ই নয়, প্রকল্প কর্মকর্তাকে মারধর পর্যন্ত করা হয়েছে। স্থানীয় পর্যায়ে ছাত্রলীগের নেতাদের মধ্যে এ ধারণা সৃষ্টি হয়েছে, তারা যাই করুক না কেন তাদের বিরুদ্ধে কেউ ব্যবস্থা নিতে পারবে না। শুধু ব্রাহ্মণবাড়িয়া নয়, সারা দেশে এখন এমন অবস্থা বিরাজ করছে।